Í gær voru undirritaðir í bæjarþingsal Akraneskaupstaðar samstarfssamningar milli bæjarstjórnar Akraness og sveitarstjórnar Hvalfjarðarsveitar . Sveitarstjórnirnar skipuðu á fyrri hluta ársins starfshóp til að endurskoða samstarfssamninga milli sveitarfélaganna . Samningarnir eru auk skipulagsskráa fyrir Dvalarheimilið Höfða á Akranesi og Byggðasafnið í Görðum um brunavarnir og eldvarnareftirlit , um ýmis málefni á sviði félags - og íþróttamála , um félagsstarf aldraðra , um meðferð og eyðingu sorps og um rekstur tónlistarskóla . Einnig var við þetta tækifæri undirrituð viljayfirlýsing sveitarfélaganna og Slökkviliðs Akraness og Hvalfjarðarsveitar um kaupa á nýjum og fullkomnum slökkibíl , sem væntanlega verður tekinn í notkun á haustmánuðum . Samstarfssamningarnir eru að meginstofni til endurnýjun á fyrri samningum en farið hefur verið sérstaklega ofan í kostnaðarskiptingu milli sveitarfélaganna vegna viðkomandi rekstrar .